Danske Taler
Danske Taler er en organisation, der driver det digitale arkiv dansketaler.dk. Formålet er at indsamle og udgive danske taler, så de bliver tilgængelige for offentligheden. Danske Taler samarbejder med skoler og gymnasier om undervisning i taleskrivning og fremførelse af taler. Formålet er at skabe aktive medborgere gennem projekter og begivenheder som de nordiske talefestivaler 2022-2025.
Danske Taler har status som et museum, der aktivt arbejder for at udbrede forståelsen for talers historiske og samfundsmæssige betydning. De fleste taler er fra det 19., 20. og 21. århundrede. Dermed er de med til at fortælle det danske demokratis historie fra mange vinkler og samfundslag.
Danske Taler uddeler prisen Årets Danske Tale, samt i særlige tilfælde Danske Talers Ærespris.